Keld Albrechtsen (EL), 2002-04-05:
Jeg vil gerne sige, at Det Radikale Venstres problem har vi sympati og forståelse for i Enhedslisten.
Jeg tror, at det asfaltforlig, hvoraf det her var en del, næppe har været et markant radikalt ønske.
Det var andre partier, først og fremmest naturligvis Socialdemokratiet, Venstre og De Konservative, der ville have asfalten.
Det har jo formentlig så været en lille trøst for Det Radikale Venstre, at der var noget i, som var lidt med tog og helt til Kastrup.
Det blev det så ikke, og nu påpeger man så fuldstændig korrekt fra Det Radikale Venstres side
, at det var et brud på forudsætningerne
Jeg vil ikke rådgive Det Radikale Venstre med hensyn til, om det skal forlade et brudt forlig eller ej, men jeg har meget forståelse for, at Det Radikale Venstre giver udtryk for skarp kritik af det forløb, der har været.
Jeg vil gerne sende den dybeste medfølelse fra Enhedslistens side til Det Radikale Venstres folketingsgruppe.
Så sagde hr. Poul Andersen, at det her skulle løse nogle problemer ved Roskilde.
Det synes jeg er en bemærkelsesværdig udtalelse, og jeg ved ikke, hvad den dybest set funderer sig på.
Men jeg hæfter mig ved, og det vil jeg gerne gøre hr. Poul Andersen opmærksom på og bede ham studere grundigt, høringssvaret fra Roskilde Kommune, der jo er interessant i den sammenhæng.
Der skriver Roskilde Kommune, at den mener generelt ikke, at S-togsløsningen giver den nødvendige kapacitetsforbedring, og at det ville være en bedre udnyttelse af ressourcerne at påbegynde udbygningen med et femte spor mellem Høje Taastrup og Hvidovre samt at udbygge Nordvestbanen med det manglende dobbeltspor mellem Lejre og Vipperød.
Det er Roskilde Kommunes konklusion fuldstændig i modstrid med den vurdering, som Socialdemokratiet åbenbart lægger til grund, nemlig at det her skulle løse nogle problemer ved Roskilde.
Det tror jeg kunne være nyttigt.
Problemet er jo bare, at hvis man så imødekommer det, for det kan jeg da have meget forståelse for, så bliver det hele så langsomt og vanskeligt, så der er ingen af dem, der kommer fra Roskilde-København, der skal bruge det som en regional løsning, som vil bruge det; de vil køre i de gode regionaltog, for de vil jo gerne frem.
Så det her er hverken fugl eller fisk, det er sådan en underlig løsning midt imellem det hele, som dybest set kun får én praktisk konsekvens, nemlig at der skal presses endnu mere trafik ind igennem en snæver kanal, som i forvejen er overfyldt, med den stensikre konsekvens, at der vil blive endnu større forsinkelser, endnu større kapacitetsvanskeligheder i myldretiden og dermed endnu dårligere betingelser for dem, der bruger regionaltrafikken og fjerntrafikken.
Det bliver konsekvensen af det, man laver, og man bruger oven i købet penge på at lave en sådan forbistring af trafikken.
Det synes jeg ikke er særlig genialt.
En ting var dog, hvis man kunne lave ulykkerne gratis, men man bruger ligefrem penge på at få det hele til at fungere dårligere.
til hr. Poul Andersen.
Hr. Poul Andersen spurgte jo, hvor pengene skal komme fra.
Jamen pengene står man jo med i hånden.
Man kan jo bare tage de penge og bruge dem til at komme i gang f.eks., som Roskilde Kommune påpeger, med det femte spor.
Man er ved at lave noget værre kludder, og der er ingen som helst grund til, at man fortsætter ud ad det blindspor, som man har indskibet sig på.